### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. maj 2025 har vedtaget Magistratens foranstående indstilling af 13. maj 2025.

###

Tilpasning af vinter- og renholdelsesregulativet på baggrund af beslutninger i budgetforlig.

### Resume

På baggrund af beslutninger i budgetforligene 2024 og 2025 fremlægger Teknik og Miljø nu forslag til revideret vinter- og renholdelsesregulativ til forventet ikrafttræden 1. oktober 2025.

Regulativet indebærer en opgradering af servicemålene for vintervedligeholdelsen af vej- og stinettet, en ensartet klassificering af cykelstier for at forbedre forholdene for cyklister, aftaler med eksterne entreprenører, der kan bidrage til snerydning, samt en styrket indsats for at understøtte den kollektive trafik, herunder særlig opmærksomhed på busstoppesteder og letbanen. I ekstreme vintre foreslås der fleksible procedurer, der gør det muligt at fravige regulativet og tilpasse indsatsen til den aktuelle situation.

Ændringerne af regulativ og servicemål afholdes inden for vintertjenestens økonomi med de tilpasninger, der er udmøntet med beslutningerne i budgetforligene 2024 og 2025. Vedtagelsen af regulativet har i sig selv ikke økonomiske konsekvenser.

### Beslutningspunkter

Det indstilles:

At 1) byrådet vedtager nyt vinterregulativ, vedlagt som bilag 1.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-05-2025

Adam Lund: 3

Fremsendes til [adresse] med bemærkning, at Magistraten i mødet den 13. maj 2025 anbefaler, at byrådet tiltræder Magistratsafdelingen for Teknik og Miljøs indstilling af 24. april 2025.

Magistratsafdelingen for Teknik og Miljø udarbejder notat, der beskriver retningslinjer i forbindelse med snerydning på plejehjem og botilbud med videre for at sikre, at personale kan møde ind ved snefald.